'વેલ ડન!' પૂરેપૂરો સંતોષ નહોતો થયો એ છતાં એ બંનેના પ્રયત્નોને વિભાકરે બિરદાવ્યા. 'ભાગતા ભૂતની ચોટલી તો ચોટલી. તમે જે મહેનત કરી એમાંથી નક્કર તો એક જ મુદ્દો છે. એની વે, એટલો મસાલો મારા માટે કાફી છે. એક દીવાસળી સળગે એ પછી એમાંથી તો ઘણું બધું સળગાવી શકાય. દીવાથી માંડીને દાવાનળ સુધી બધુંય થઇ શકે.' એણે ઊભા થઇને વારાફરતી બંને સાથે હાથ મિલાવ્યો. 'થેંક્યુ વેરી મચ... એન્ડ ગુડનાઇટ... સવારે સમયસર આવી જજો.'